**Rutine ved kjøp av renhold**

Kjøp av renholdstjenester

**Skjema 1 av 3: Rutine ved kjøp av renhold**

Skjema 2 av 3: Sjekkliste for dokumentasjonsgjennomgang

Skjema 3 av 3: Sjekkliste for kontroll av HMS-kort

Vi har følgende rutine for å ivareta påseplikten i vår(e) renholdskontrakter.

Vi bruker også *sjekkliste for dokumentasjonsgjennomgang* og *sjekkliste for kontroll av HMS-kort* ved
gjennomføring av rutinen.

|  |  |
| --- | --- |
| Navn på bestiller | Vi arkiverer funnene fra kontroll av lønns- og arbeidsvilkår på: |
|  |  |

| **Tiltak** | **Innhold** | **Henvisninger/hjelpemidler** | **Ansvarlig** | **Kommentar** |
| --- | --- | --- | --- | --- |
| 1. Still krav i konkurranse-grunnlag og kontrakt
 | I konkurransegrunnlaget:- Still som kvalifikasjonskrav at renholdsvirksomheten skal være offentlig godkjent. I kontrakten: - Still krav til lønns- og arbeidsvilkår.- Ta inn bestemmelser om sanksjoner. | • Tillegg A (normativt) i Norsk Standard NS 8431, *Alminnelige kontraktsbestemmelser om levering av renholdstjenester.*• Ev. virksomhetens egne kontraktsvilkår | eks. «daglig leder» | eks. «gjennomført 22.11.2017» |
| 1. Sjekk at renholds-virksomheten er godkjent
 | Kontroller før kontraktsinngåelse at hovedleverandør er offentlig godkjent av Arbeidstilsynet. Gjenta årlig. | [www.arbeidstilsynet.no/registre/renholdsregisteret](https://www.arbeidstilsynet.no/registre/renholdsregisteret/) |  |  |
| 1. Kontroll av lønns- og arbeidsvilkår
 | Vurder om leverandør ivaretar krav til lønns- og arbeidsvilkår ved å sjekke innhold i arbeidsavtaler, timelister og lønnsslipper. Gjennomføres minimum årlig, oftere ved behov. | • Sjekkliste for dokumentasjonsgjennomgang (trinn 2 i guide ved kjøp av renholdstjenester)• Allmenngjort lønn (minstelønn) finner du på [www.arbeidstilsynet.no/arbeidsforhold/lonn/minstelonn](https://www.arbeidstilsynet.no/arbeidsforhold/lonn/minstelonn/)• Les mer om krav til innhold i arbeidsavtaler på [www.arbeidstilsynet.no/arbeidsforhold/arbeidsavtale](https://www.arbeidstilsynet.no/arbeidsforhold/arbeidsavtale)• Tillegg A (normativt) i Norsk Standard NS 8431, *Alminnelige kontraktsbestemmelser om levering av renholdstjenester*. |  |  |
| 1. Kontroll av HMS-kort
 | Gjennomfør kontroll av HMS- kort. Kontrollen bør gjennomføres på arbeidsstedet. Gjennomføres minimum årlig, oftere ved behov. | • Sjekkliste for kontroll av HMS-kort (trinn 3 i guide ved kjøp av renholdstjenester)  |  |  |

**Veiledning til utfylling av rutine ved kjøp av renhold**

**§**

*Innkjøpere av renholdstjenester har plikt til å påse at renholderne har allmenngjorte lønns- og arbeidsvilkår. Dette følger av forskrift om allmenngjøring for renholdsbedrifter, jf. Forskrift om informasjons-, påseplikt og innsynsrett.)*

*Plikten til å påse innebærer at innkjøper skal iverksette systemer og rutiner for å undersøke og om nødvendig følge opp at allmenngjøringsforskrifter etterleves. Benyttes det underleverandør som utfører renholdet er det hovedleverandør og ikke innkjøper som har påseplikten.*

**Punkt 1:** For å sikre oppfyllelse av regelverket anbefales det at kjøpere av renholdstjenester har med følgende punkter i sine kontrakter med renholdsleverandører:

* Kontraktsfest krav om at renholdsvirksomheten er godkjent, at alle renholderne skal ha gyldige HMS-kort, og at renholdsleverandøren plikter å varsle dersom de mister godkjenningen eller skifter underleverandør.
* Kontraktsfest at renholdsleverandøren plikter å overholde lønns- og arbeidsvilkår som følger av allmenngjøringsforskriften
* Kontraktsfest at renholdsleverandøren plikter å gi virksomheten tilgang på informasjon og dokumentasjon om renholdernes lønns- og arbeidsvilkår.
* Kontraktsfest sanksjoner ved overtredelse av nevnte plikter, som for eksempel heving og tilbakeholdelse av vederlag og regress.

Eksempel på klausul i kontrakt:

«Leverandøren skal sørge for at egne ansatte og ansatte hos eventuelle underleverandører ikke har dårligere lønns- og arbeidsvilkår enn det som følger av allmenngjort tariffavtale for renholdsvirksomheter. Dette gelder kun ansatte som medvirker til å oppfylle kontrakten. Leder av virksomheten er ansvarlig for at denne regelen blir etterlevd. Alle avtaler leverandøren inngår som medvirker til å utføre arbeid under denne kontrakten skal inneholde tilsvarende regler.

Dersom leverandøren ikke etterlever klausulen har oppdragsgiver rett til å holde tilbake deler av kontraktsummen til det er dokumentert at forholdet er i orden. Summen som blir tilbakeholdt skal svare til ca. 2 ganger innsparingene til arbeidsgiveren. Leverandøren skal på forespørsel legge fram dokumentasjon på de lønns- og arbeidsvilkår som gjelder i virksomheten. Dokumentasjonsplikten gjelder og underentreprenører (underleverandører).

**Punkt 2:**

I renholdsregisteret på [www.arbeidstilsynet.no](file:///%5C%5Csignform-nas%5CFelles%5CDSS%5CArbeidstilsynet%20og%20NAV%5CArbeidstilsynet%5CNYE%20RENHOLD%20SKJEMAER2017%5Cwww.arbeidstilsynet.no) kan du registrere deg for å få beskjed på e-post hvis det er endringer i godkjenningsstatus for renholdsvirksomheten du bruker.»

**Punkt 3:**Dokumentgjennomgangen kan gjennomføres enten ved å

* Møte opp hos renholdsleverandør og gå igjennom dokumentene der.
* Få dokumentene tilsendt.
* Bruk av revisorerklæring

Revisorerklæringen må omhandle lønns- og arbeidsvilkår til de renholderne som arbeider hos innkjøper, og det vil ikke være tilstrekkelig med en generell revisorerklæring. Det skal beskrives hvem kontrollen gjelder, hva som er kontrollert og hvordan kontrollen er gjennomført. Det er innkjøper som skal dekke utgiftene revisor har i forbindelse med dette.

Eksempel på situasjoner som kan tilsi at det er behov for oftere dokumentgjennomgang:

* Leverandøren bytter navn og/eller organisasjonsnummer
* Det er stor utskiftning i renholdspersonale
* Det avdekkes manglende eller ugyldige HMS-kort
* Tidspunkt for renholdet har endret seg siste 6 måneder eller ift hva som er avtalt
* Kontaktperson endret seg
* Mange klager på utført arbeid
* Mistanke om brudd på krav om lønns- og arbeidsvilkår
* Leverandøren har fått pålegg fra Arbeidstilsynet

Har leverandøren fått pålegg fra Arbeidstilsynet bør innkjøper be om å få fullt innsyn i denne saken.

**Punkt 4:** Velg ut x antall renholdere for kontroll av HMS-kort. Stikkprøver gjennomføres oftere ved skifte av personell/bruk av vikarer og når det er funnet avvik i tidligere gjennomført kontroll av HMS-kort. Verneombud har også myndighet til å sjekke HMS-kort.

Se bilde av HMS-kortet på [www.renholdskort.no](http://www.renholdskort.no).

Mer informasjon om innkjøpers plikter på [www.arbeidstilsynet.no](http://www.arbeidstilsynet.no/)